ముత్తుకూరు, ఫిబ్రవరి19: కృష్ణపట్నం పోర్టు రహదారిలో బుధవారం లారీ ఢీకొని ఓ వ్యక్తి మృతి చెందిన సంఘటన చోటుచేసుకుంది. పోలీసుల కథనం మేరకు వివరాలిలా ఉన్నాయి. వెంకటాచలం మండలం పుంజులూరుపాడుకు చెందిన మానికల మునెయ్య (49) పోర్టుకు వెళ్లే లారీ ఢీకొని సంఘటనా స్థలంలోనే మృతి చెందాడు. పామాయిల్‌ ఫ్యాక్టరీలో పనిచేసేందుకు వెళ్తున్న మునెయ్యను సరయూ ఫ్యాక్టరీ ఎదురుగా పోర్టు వెళ్లే లారీ ఢీకొన్నది. వేగంగా వెళ్తున్న లారీ ఢీకొనడంతో మునెయ్య శరీరం పూర్తిగా చిధ్రమై రోడ్డుపై పడిపోయింది. మునెయ్యకు భార్య, ఇద్దరు పిల్లలు ఉన్నారు. మునెయ్య మృతి విషయం తెలిసి పుంజులూరుపాడు గ్రామస్థులు సంఘటనా స్థలానికి చేరుకుని రోడ్డుపై ఆందోళన చేపట్టారు. సమాచారం అందుకున్న ముత్తుకూరు ఎస్సై అంజిరెడ్డి తమ సిబ్బందితో కలసి సంఘటనా స్థలానికి చేరుకున్నారు. ఆందోళన చేస్తున్న గ్రామస్థులతో మాట్లాడి, మునెయ్య కుటుంబానికి న్యాయం చేసేలా కృషి చేస్తామని హామీ ఇచ్చి, గ్రామస్థులు ఆందోళనను విరమింపజేశారు. అనంతరం మునెయ్య మృతదేహానికి పంచనామా నిర్వహించి, శవపరీక్ష నిమిత్తం నెల్లూరు ప్రభుత్వ వైద్యశాలకు తరలించి, కేసు నమోదు చేసుకుని దర్యాప్తు చేస్తున్నారు.
muttukuru, fibravari19: krishnapatnam portu rahadaarilo budhavaaram lari dheekoni oo vyakti mruti chendina sanghatana chotuchesukundi. polisula kathanam meraku vivaralila unnaayi. venkataachalam mandalam punjulurupaaduku chendina maanikala muneyya (49) portuku velle lari dheekoni sanghatanaa sthalamlone mruti chendaadu. pamaile factorylo panichesenduku veltunna muneyyanu sarayuu factory edurugaa portu velle lari dheekonnadi. vegamgaa veltunna lari dheekonadamtho muneyya sareeram puurtigaa chidhramai roddupai padipoyindi. muneyyaku bharya, iddaru pillalu unnaaru. muneyya mruti vishayam telisi punjulurupadu graamasthulu sanghatanaa sthalaaniki cherukuni roddupai aandolana chepattaru. samacharam andukunna muttukuru essai anjireddy tama sibbandito kalasi sanghatanaa sthalaaniki cherukunnaru. aandolana chestunna graamasthulatho matladi, muneyya kutumbaaniki nyaayam chesela krushi chestamani haami ichi, graamasthulu aandolananu viramimpajesaaru. anantaram muneyya mrutadehaaniki panchanama nirvahinchi, savapareeksha nimittam nelluru prabhutva vaidyasaalaku taralinchi, kesu namodu chesukuni daryaaptu chestunnaru.